Coba jelasin Jenis dari Sambal dalam bahasa melayu dong

Sambal mempunyai kekonsistenan yang lebih pekat dan mengandungi lebih banyak rempah. Sambal dapat berbeza-beza antara kurang pedas sehingga sangat pedas. Terdapat beberapa jenis kelainan, termasuklah:

Sambal asam  Sambal ini mirip dengan sambal belacan dan mengandungi asam, biasanya asam jawa.

Sambal bajak  Cili untuk sambal ini digoreng dengan minyak, dan  ditambahkan bawang putih, belacan dan ramuan-ramuan yang lain.

Sambal balado  (samba lado)  Berasal daripada suku Minangkabau, cili digoreng dengan minyak, bawang putih, bawang merah atau bawang bombay, tomato, garam dan limau nipis. Tidak dihidangkan berasingan tapi sebaliknya lebih kepada asas suatu lauk.

Sambal belacan  Sambal ini mengandungi belacan atau udang yang dilumatkan. Sambal ini juga dapat digabungkan dengan bahan-bahan yang lain, seperti kangkung untuk menghasilkan sambal kangkung, dengan sotong untuk menghasilkan sambal sotong, dan dengan telur untuk menghasilkan sambal telur.

Sambal bongkot Sambal khas dari Bali dengan campuran rasa manis, masam, dan pedas, dibuat dengan batang bunga kantan, bawang merah, cili, belacan bakar, gula, garam, dan perahan limau nipis.

Sambal goreng  Sambal ini berasa manis yang berbeza daripada sambal lain. Ia mengandungi kacang, ikan bilis, kentang, tempe dan kepingan soya kering yang dimasak bersama kicap soya. Makanan ini terkenal di kalangan masyarakat Jawa.

Sambal Jeruk  Sambal ini mengandungi cili hijau dan limau nipis.

Sambal lu'at  Sambal berasal dari Nusa Tenggara Timur dibuat dari cili, limau nipis, daun siba, dan daun kemangi. Sambal ini biasa disantap dengan daging se'i dan jagung bose. Terdapat juga resipi sambal lu'at yang dimasak dengan akar buluh.

Sambal Kacang  Sambal ini mengandungi kacang tanah dengan rasa pedas manis. Mungkin ditambah ikan bilis (seperti di Kepulauan Riau).

Sambal kemiri  Sambal ini mengandungi buah keras, khas di Jakarta

Sambal Manis  Rasa sambal ini yang mengandungi cili, bawang dan gula agak manis.

Sambal Pencit  Sambal ini dicampurkan dengan hirisan-hirisan buah mangga muda (bahasa Jawa: pencit).

Sambal Setan  Sambal ini amat pedas kerana menggunakan Cili Madame Jeanette.

Sambal Tempoyak  Sambal ini khusus kepada Semenanjung Malaysia dan Sumatera, terutama Sumatera Barat, Sumatera Selatan, Bengkulu dan Lampung. Ia menggunakan tempoyak sebagai perasa utama selain bahan sambal.

Sambal Tomato  Sambal ini dicampur dengan tomato, baik yang dihiris kecil-kecil atau dilumatkan.

Sambal terasi Sambal yang didapati di Jawa Timur tersebar sejauh Belanda. ini mempunyai rasa lebih masam berbanding sambal belacan; ia mengandungi cili merah dan hijau, belacan, gula, garam, dan limau nipis.

Sambal Udang  Sambal ini mengandungi cili yang digoreng dengan minyak, bawang putih dan udang.

Sambal Ulek (Oelek)  Sesetengah resepinya juga menggunakan garam dan limau nipis.

Sambal Pedas Pedas  Sambal Ulek yang ditingkatkan kepedasannya.

Sambal Pehek  Sambal ini menggunakan cili padi atau cili api yang ditumis bersama campuran lain sehingga masak. Lazimnya, sambal ini mampu bertahan lama kerana kandungannya yang mudah dan minyak yang banyak.

Sambal Bacang/ Macang  Sambal ini menggunakan buah bacang, cili, belacan dan bawang.

Sambal Hitam Belimbing Buluh  Sambal ini menggunakan belimbing buluh, ikan bilis, cili api, cili merah, bawang besar.

Sambal Budu  Sambal ini menggunakan budu, cili api, limau kasturi, air asam jawa, bawang putih, bawang merah dan gula.

Sambal Kuini  Sambal ini menggunakan buah kuini.